**Pohjois-Savon terveydenhoitajayhdistys ry**

**TOIMINTAKERTOMUS VUODELTA 2022**

VUOSI 2022 OLI YHDISTYKSEN 83. TOIMINTAVUOSI

**YHDISTYKSEN HALLITUS JA TOIMIHENKILÖT**

HALLITUS

Puheenjohtaja Maiju Stranius (Kuopio), varapuheenjohtaja ja some-vastaava Elli Tuononen (Kuopio), sihteeri Katja Myllynen (Siilinjärvi), tiedottaja Hannelin Vatanen (Iisalmi), jäsen Ulla Kauppinen-Kymäläinen (Kuopio), jäsen Suvi Huurinainen (Iisalmi) ja jäsen Minna Antikainen (Vieremä).

Varajäsenet: Meri-Tuulia Koskinen (Lapinlahti) ja Fatima Moursad (Kuopio).

RAHASTONHOITO

Rahastonhoitajana on toiminut Minna Antikainen (Vieremä). Toiminnantarkastajina ovat toimineet Hanne Ålander (Kuopio) ja Kirsi Santala (Kuopio).

TIEDOTTAJA

Yhdistyksen tiedottajana on toiminut Hannelin Vatanen (Iisalmi).

OPISKELIJAVASTAAVAT JA -YHDYSHENKILÖT

Yhdistyksen opiskelijavastaavina toimivat Lilli Lind (Kuopio) ja Linda Dahlbacka (Kuopio). Opiskelijayhdyshenkilöinä olivat Laura Harakka (Kuopio), Enni Niskanen (Kuopio) ja Noora Siitari (Kuopio).

HALLITUKSEN KOKOUKSET

Hallitus on kokoontunut toimintavuoden aikaan yhteensä 5 kertaa, joista 3 kokousta pidettiin etäyhteydellä, 1 lähikokouksena ja 1 sähköpostikokouksena.

Varsinaiset jäsenet

Maiju Stranius 5/5

Elli Tuononen 1/5

Katja Myllynen 5/5

Hannelin Vatanen 4/5

Ulla Kauppinen-Kymäläinen 3/5

Suvi Huurinainen 5/5

Minna Antikainen 3/5

Varajäsenet

Fatima Moursad 0/5

Meri-Tuulia Koskinen 0/5

VUOSIKOKOUS

 Yhdistyksen vuosikokous pidettiin 26.3.2022 ravintola Raatihuoneella Iisalmessa. Puheenjohtajana toimi Irene Kononow. Vuosikokoukseen osallistujia oli yhteensä 5 jäsentä.

EDUSTAJISTO 2021−2025

Edustajistossa yhdistystä ovat edustaneet Minna Antikainen (1. vara Ulla Kauppinen-Kymäläinen ja 2. vara Kirsi Santala) ja Suvi Huurinainen (1. vara Hannelin Vatanen ja 2. vara Elli Tuononen).

HALLITUS 2021-2025

Liittohallituksen kokouksissa yhdistystä on edustanut Maiju Stranius (varalla Helena Törmi).

LUOTTAMUSHENKILÖTOIMINTA

Yksityisen terveyspalvelualan työehtosopimuksen alainen luottamusmies Pihlajalinnan toimipisteissä on Pohjois-Savon terveydenhoitajayhdistyksen alueella Suvi Huurinainen (Iisalmi).

KVTESin alaisuudessa olevaa terveydenhoitajaa ei ole ollut luottamusmiehenä Pohjois-Savon terveydenhoitajayhdistyksen alueella v. 2022.

OPISKELIJATOIMINTA

Yhdistyksen opiskelijavastaavina toimivat Lilli Lind (Kuopio) ja Linda Dahlbacka (Kuopio).

Savonia ammattikorkeakoulusta opiskelijayhdyshenkilöinä ovat olleet vuonna 2022 Laura Harakka, Enni Niskanen ja Noora Siitari. Opiskelijayhdyshenkilöt ovat toimineet linkkinä yhteydenpidossa terveydenhoitajaopiskelijoihin. Kajaanin ammattikorkeakoulusta opiskelijayhdyshenkilöitä ei ole saatu. Opiskelijavastaavat tapasivat Savonia amk:n opiskelijayhdyshenkilöitä kahvila Houkutuksessa 19.9.2022 toiminnan suunnittelemisen merkeissä.

Opiskelijavastaava ja yhdistyksen puheenjohtaja tapasivat monimuotoryhmästä valmistuvia terveydenhoitajaopiskelijoita ja heidän opettajiaan Savonia amk:n kampuksella opiskelijoiden valmistilaisuuden yhteydessä 5.4.2022. Monimuotoryhmässä oli opiskelijoita Savonian sekä Jyväskylän ammattikorkeakoulusta. Tapahtumaan osallistui paikan päällä 12 ja etäyhteydellä 20 opiskelijaa sekä 3 opettajaa. Yhdistys tarjosi valmistuville lounaan ja Verman toimitti opiskelijoille tuotelahjat postitse kotiosoitteisiin. Tilaisuudessa jaettiin myös yhdistyksen opiskelijastipendi valmistuvalle terveydenhoitajalle. Stipendin sai Sonja Reinikka.

Opiskelijavastaavat tapasivat 20 opiskelunsa aloittanutta terveydenhoitajaopiskelijaa ja heidän 2 opettajaansa infopäivän merkeissä Savonia amk:n kampuksella Kuopiossa 22.4.2022. Tapaamisen jälkeen opiskelijavastaavat pitivät Savonian kahvilassa Terveydenhoitajaliiton ständiä. Pisteellä kävi eri alojen opiskelijoita keskustelemassa käynnissä olevista työsopimusneuvotteluista.

Savonia ammattikorkeakoulusta valmistuville terveydenhoitajille järjestettiin illallinen King's Crownissa 19.10.2022. Illalliseen osallistui 13 valmistuvaa opiskelijaa ja opiskelijavastaavat. Opiskelijat saivat Vermanin tuotelahjat. Tilaisuudessa jaettiin yhdistyksen opiskelijastipendi valmistuvalle terveydenhoitajalle. Stipendin sai opiskelija Kaisu-Mari Kiiliäinen.

Lisäksi opiskelijavastaavat kävivät pitämässä Savonia amk:n opettajien toiveesta eri ryhmille infotilaisuudet Terveydenhoitajaliiton toiminnasta 12.9.2022 ja 19.11.2022.

Kajaanin ammattikorkeakouluun on oltu viestein yhteydessä keväällä 2022 ja yritetty myös rekrytoida opiskelijayhdyshenkilöitä, joita ei valitettavasti ole Kajaanista saatu.

POHJOIS-SAVON VUODEN TERVEYDENHOITAJA 2022

 Pohjois-Savon Vuoden Terveydenhoitajaksi ei valittu ketään ja ehdotuksia ei tullut.

TUNNUSTUKSET

 Tunnustuksia ei haettu v. 2022 aikana.

MUU TOIMINTA

Yhdistys olisi järjestänyt jäsenistölleen retkeilytapahtuman kahvitteluineen Lapinlahdella Väisälänmäen kulttuuri- ja luontopolulla 11.6.2022, mutta tapahtumaan ei ollut tulijoita, joten sitä ei järjestetty.

Yhdistys järjesti kauppakeskus Matkuksessa Neuvola 100 -tapahtuman merkeissä synttärijuhlat lapsille/lapsiperheille Savonia amk:n terveydenhoitajaopiskelijoiden kanssa 17.9.2022. Tapahtumassa muun muassa pidettiin nalleneuvolaa, askarreltiin ja rakennettiin "Kehu omaa neuvolaa"-pyykkinaru. Tapahtumassa oli tarjolla kakkukahvit ja arvottiin 2 kpl Matkuksen lahjakortteja. Kävijöitä tapahtumassa oli n. 100 henkilöä.

Yhdistyksen järjestämässä jäsenten virkistäytymisillassa 24.-25.9.2022 Tahkolla oli mukana 21 jäsentä. Illassa verkostoiduttiin, virkistäydyttiin ja rentouduttiin yhdessä illallisen ja yhteismajoituksen merkeissä. Yhteistyökumppanina illassa oli Verman.

Marras-joulukuun 2022 aikana yhdistys tarjosi jäsenilleen mahdollisuutta hyödyntää 15 € kulttuurietu, jonka sai käyttää omavalintaiseen kulttuuritapahtumaan. Edun pystyi hakemaan lähettämällä sähköpostilla tapahtuman lipputiedot ja maksukuitin yhdistykselle. Kulttuuriedun hyödynsi yhteensä 67 yhdistyksen jäsentä.

YHDISTYKSEN STIPENDIT

Pohjois-Savon Vuoden Terveydenhoitaja stipendiä ei jaettu.

Valmistuvalle terveydenhoitajalle jaettavan opiskelijastipendin (50 euroa) saivat Savonia ammattikorkeakoulusta Sonja Reinikka ja Kaisu-Mari Kiiliäinen. Kajaanin ammattikorkeakoulusta ei valmistunut terveydenhoitajaopiskelijoita v. 2022, joten stipendiä ei jaettu.

MUISTAMISET

Tiedottaja lähetti onnittelukortit kaikille 50 ja 60 vuotta v. 2022 täyttäneille.

VIESTINTÄ

Jäsenkirjeitä lähetettiin 4 kappaletta. Jäsenkirjeiden lisäksi on tehty lakkoviestintää jäsenistölle. Sosiaalisen median kanavien Instagramin ja Facebookin kautta tehty jäsenviestintää koko toimintavuoden ajan.

JÄSENISTÖ

Vuosi 2022 tilanne (8.1.2023): jäsenmäärä oli yhteensä 348, joista 224 maksavaa jäsentä. Eläkeläisjäseniä oli 37, kannattajajäseniä 8 ja opiskelijajäseniä 74 sekä 3 yrittäjäjäsentä.

Vuosi 2021 tilanne (2.1.2022): jäsenmäärä oli yhteensä 415, joista 246 maksavaa jäsentä. Eläkeläisjäseniä oli 38, kannattajajäseniä 11 ja opiskelijajäseniä 110 sekä 2 yrittäjäjäsentä.